stanford-oval/wikipedia huggingface dataset:
גיהנום בכלוב (2021)
תוצאה לאורך זמן > סמאקדאון

אלופת הנשים של סמאקדאון, ביאנקה בלאייר המשיכה לנהל את הפיוד מול ביילי, בדומה לפיוד המתמשך בין סזארו לסת' רולינס. בפרק העוקב של התוכנית סמאקדאון באותו השבוע, ביילי ורולינס ניצחו את בלאייר וסזארו בקרב זוגות מעורב, שבו ביילי הצמידה את בלאייר לניצחון. קרב זה הוביל לקיום קרב חוזר בין בלאייר לביילי על התואר באירוע כסף בבנק, הפעם תחת חוקי "אני נכנעת". לעומת זאת, ב-9 ביולי, ארגון ה-WWE הודיע על פציעה שספגה ביילי במהלך אימון, שהשביתה אותה למשך כתשעה חודשים; לפיכך, נוצר הצורך למצוא מחליפה לביילי לקרב האליפות, שעתה הוקדם ל-16 ביולי לפרק של התוכנית סמאקדאון. לבסוף, כרמלה היא זו שנחשפה כמחליפה של ביילי בקרב האליפות.
קרב חוזר בין סזארו לרולינס נקבע לפרק של ה-9 ביולי, שהיה קרב העפלה לקרב הכסף בבנק של הגברים ובו רולינס ניצח והעפיל.
ב-2 ביולי בפרק של התוכנית סמאקדאון, קווין אואנס ניצח בקרב מי שעומד אחרון את סמי זיין אשר שימש כקרב העפלה לקרב הכסף בבנק של הגברים.
תוצאות

| מס' | תוצאות | התניות | זמן |
| --- | --- | --- | --- |
| P1 | נטליה (עם טמינה) ניצחה את מנדי רוז (עם דנה ברוק) בהכנעה | קרב יחידים | 09:45 |
| 2 | ביאנקה בלאייר (א) ניצחה את ביילי | קרב גיהנום בכלוב על אליפות הנשים של סמאקדאון | 19:45 |
| 3 | סת' רולינס ניצח את סזארו | קרב יחידים | 16:15 |
| 4 | אלכסה בליס ניצחה את שיינה בייזלר (עם ניה ג'קס ורג'ינלד) | קרב יחידים | 07:00 |
| 5 | סמי זיין ניצח את קווין אואנס | קרב יחידים | 12:40 |
| 6 | שארלוט פלייר ניצחה את ריאה ריפלי (א) בפסילה | קרב יחידים על אליפות הנשים של Raw | 14:10 |
| 7 | בובי לאשלי (א) (עם MVP) ניצח את דרו מקינטייר | קרב גיהנום בכלוב על אליפות ה-WWE | 25:45 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE ומתאבקי פיתוח הופיעו כקהל.
הערות שוליים

↑  ה-WWE מכריז על קיום האירוע גיהנום בכלוב לשנת 2021
↑  מעריצי ה-WWE נלהבים לראות את הקהל בחזרה בתוכניות Raw
↑  ה-WWE מציג את חווית צפייה חדשה לקהל בשם ThunderDome
↑  ה-WWE מכריז על ארנת ה-ThunderDome; הצצה ראשונה לאולם עם חווית הצפייה הווירטואלית
↑  ה-Thunderdome של ה-WWE יגיע לאולם הטרופיקנה פילד החל מיום שישי, ה-11 בדצמבר
↑  ה-Thunderdome של ה-WWE יעבור לטרופיקנה פילד ב-11 בדצמבר
↑  ה-WWE יחזור למסע הופעות בשידור חי בחודש יולי
↑  ארגון ה-WWE חוזר להופעות במתכונת רגילה כמו לפני פרוץ המגפה; שלושה אירועים ראשונים הוכרזו
↑  לאשלי יגן על אליפות ה-WWE נגד מקינטייר (קרב גיהנום בכלוב)
↑  ריפלי תגן על אליפות הנשים של Raw נגד פלייר
↑  בלאייר תגן על אליפות הנשים של סמאקדאון נגד ביילי (קרב גיהנום בכלוב)
↑  סזארו נגד רולינס
↑  אואנס נגד זיין
↑  מיסטריו יתמודד מול ריינס בקרב גיהנום בכלוב בסמאקדאון
↑  ביילי מחוץ לפעילות למשך תשעה חודשים לאחר שנפצעה במהלך אימון
↑  אלופת זוגות הנשים של ה-WWE, נטליה ניצחה את מנדי רוז (קרב במופע המקדים)
↑  בלאייר ניצחה את ביילי ושמרה על אליפות הנשים של סמאקדאון (קרב גיהנום בכלוב)
↑  רולינס ניצח את סזארו
↑  בליס ניצחה את בייזלר
↑  זיין ניצח את אואנס
↑  שארלוט פלייר ניצחה את אלופת הנשים של Raw, ריאה ריפלי בפסילה
↑  לאשלי ניצח את מקינטייר ושמר על התואר (קרב גיהנום בכלוב)
ארתור לנגלי

ארתור ברנרד לנגלי (באנגלית: Arthur Bernard Langlie;‏ 25 ביולי 1900 –  24 ביולי 1966) היה פוליטיקאי אמריקאי שכיהן כראש עיריית סיאטל, וכמושל ה-12 וה-14 של מדינת וושינגטון שבארצות הברית בשנים 1941–1945 ו-1949–1957 מטעם המפלגה הרפובליקנית. נכון ל-2022 הוא היחיד שכיהן גם כראש עיריית סיאטל וגם כמושל וושינגטון.
ביוגרפיה

לנגלי נולד בלנסבורו שבמינסוטה. אביו היגר מנורווגיה ואמו ממוצא נורווגי והולנדי. הוא עבר עם משפחתו לחצי האי קיטסאפ בוושינגטון בגיל תשע. לנגלי למד בבתי הספר בברמרטון. לנגלי קיבל תואר ראשון במשפטים באוניברסיטת וושינגטון ב-1925. לאחר שסיים את לימודיו באוניברסיטת וושינגטון, לנגלי הפך לשותף בכיר במשרד עורכי הדין לנגלי, טוד וניקל.
הוא עסק בעריכת דין בסיאטל במשך כמעט 10 שנים לפני שנבחר למועצת העיר סיאטל בשנת 1935. הוא כיהן כראש עיריית סיאטל מ-1938 עד 1941. הוא נבחר למושל ברוב דחוק ב-1940. עד היום הוא ראש עיריית סיאטל היחיד שנבחר למושל המדינה.
בגיל 40, לנגלי היה המושל הצעיר ביותר בתולדות המדינה עד היבחרו של דניאל ג'. אוונס ב-1965. לנגלי הובס בבחירות ב-1944 על ידי הדמוקרט מונראד סי וולגרן, אך ניצח אותו ב-1948 וחזר לתפקיד. כך, לנגלי הוא המושל היחיד בתולדות המדינה שהפסיד וחזר לתפקיד. כמושל, לנגלי פיתח פרויקטים תחבורתיים רבים, ובהם את מעבורות מדינת וושינגטון.
בבחירות לנשיאות ארצות הברית 1952 לנגלי כמעט והיה למועמד הרפובליקני לתפקיד סגן הנשיא. המועמד לנשיאות דווייט אייזנהאואר בחר במקום זאת בריצ'רד ניקסון. ב-1956 ניסה לנגלי ללא הצלחה לנצח את וורן מגנוסון בבחירות לסנאט של ארצות הברית. לאחר מכן החליט לנגלי לעזוב את הפוליטיקה.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1684-1685.
הערות שוליים

↑  "Washington Governor Arthur B. Langlie". National Governors Association. נבדק ב-1 בספטמבר 2015. {{cite web}}:  (עזרה)
↑  "Arthur B. Langlie". NNBD.com. נבדק ב-1 בספטמבר 2015. {{cite web}}:  (עזרה)
↑  Berner, Richard C. (1992), Seattle 1921-1940: From Boom to Bust, Seattle in the 20th Century, Seattle: Charles Press, pp. 354–355, ISBN 0-9629889-1-X
↑  "Arthur Bernard Langlie". Washington Rural Heritage. אורכב מ-המקור ב-4 במרץ 2016. נבדק ב-1 בספטמבר 2015. {{cite web}}:  (עזרה)
↑  Richard Nixon: The Rise of an American Politician (Roger Morris. Pg. 726)
| --- | --- |
בקרת זהויות :  GND: 1176835513  ISNI: 0000 0000 2723 0747  LCCN: n87890151  NARA: 10572559  SNAC: w61847nt  VIAF: 55679077   WorldCat (עם VIAF): 55679077
יהושע בוימל

| --- | --- |
אין תמונה חופשית
 לידה:  1880 
 פטירה:  8 בספטמבר 1948 (בגיל 68 בערך) 
 השקפה דתית:  יהדות 
 
הרב יהושע בוימל (בכתיב יידי: בוימעל; באנגלית: Joshua Baumol; תר"ם, 1880 – ד' באלול ה'תש"ח, 8 בספטמבר 1948) היה רב אמריקאי יליד גליציה, מחבר הספר "עמק הלכה".
ביוגרפיה

נולד בעיירת המרפא קרושצ'ינקו (Krościenko) שבגליציה, לרב נחום (נכד מהר"ם מטיקטין), שהיה רב המקום הראשון, לפנים רבה של שצבניץ (שצ'אווניצה ויז'נה) וחסיד שינאווא, ולשרה בת רבי מאיר רפאל ציגלר (נרצחה בשואה בכ"ד באב תש"ב). אחיו היו נפתלי הרץ, מחבר השו"ת "אמרי שפר", והרב יואל משה, אביו של הרב יוסף מרדכי בוימל ושל הרב יהושע בוימל שהיה רבה של אופוצ'נו, תלמידו של הרב מאיר שפירא ונרצח בשואה. תחילה למד אצל אביו, ועוד בילדותו עבר ללמוד בעיר טרנוב ונודע בשם "העילוי מטארנא". כשהיה בן 13 פגש ברב שמואל אנגל מרדומישל שהתרשם ממנו וסמכו לרבנות. כמו כן סמכו הרב בנימין אריה וייס מצ'רנוביץ. לאחר פגישה עם האדמו"ר מוויז'ניץ הובא לישיבת ויז'ניץ וכיהן כראשה משנת 1908 ועד שנת 1911. זמן לא רב לפני פרוץ מלחמת העולם הראשונה נקרא לשמש רבה של סלטין שבבוקובינה, עם פרוץ המלחמה נמלט לבוהמיה, וכיהן כרב בקהילת "מחזיקי הדת" ברין.
הרב בוימל היגר לארצות הברית בשנת תר"פ 1920 והיה לרב קהילת "עדת ישורון" בשכונת ויליאמסבורג שבברוקלין. באותה תקופה קיבל מכתב סמיכה נלהב מהאדמו"ר ממונקאטש. בוימל היה חבר אגודת הרבנים (UOR), והיה פעיל בוועד הכשרות שלהם, ושימש למשך זמן-מה כסגן-נשיא הוועד. היה גם ממקימי אגודת ישראל באמריקה, קבוצה לעזרה ליהודי אמריקה החרדים, היה נשיאה הראשון, ושימש במשך שנים כיושב ראש הוועד הפועל של אגודת ישראל.
הוא הוכר על ידי רבנים ופוסקי הלכה אחרים כפוסק חשוב, והופנו אליו שאלות רבות בנושאי השעה. בין השאר הופנו אליו שאלות בנושא האינקובטור (עמק הלכה ח"א סימן מ"ה), בנושא אבקת חלב (ח"א סימן נ"ו), על היתכנות השימוש בבדיקת פוליגרף בבית דין (ח"ב סימן י"ד), ומספר שאלות בנושאים מסובכים דוגמת השואה ועגינות. עבודתו המרכזית היא שו"ת "עמק הלכה", שנדפס בשני כרכים: הכרך הראשון בתרצ"ד והשני בשנת תש"ה, ושוב בשנת 1976, בתוספת חיבור נוסף בשם "שלושה דורות" שעוסק בתולדות המשפחה מאת בעלה של בתו פרידה ובן אחיו רבי יוסף מרדכי שהיה רבה של קראון הייטס בשנת 1976. בשנת תשס"ח יצאה בניו יורק מהדורה מחודשת על ידי מכון גנזי דוד. הוא הותיר אחריו כתבי יד רבים, שלא ראו עדיין אור, ובהם שאלות ותשובות נוספות, חידושים על התלמוד ועל התנ"ך ודרשות.
נפטר בברוקלין בהיותו בן 67 בעקבות התקף לב, ונקבר בבית הקברות בית דוד בלונג איילנד. הותיר אחריו את אשתו הענא בת שבתאי ויינברגר, בן ושלוש בנות.
אחד מנכדיו הוא הרב נחום לאם מישיבה יוניברסיטי. בספר "עמק הלכה" מצטט הרב בוימל דברים משל נכדו הצעיר, ועונה לשאלותיו בהלכה.
הערות שוליים

↑  דוד תדהר (עורך), "נפתלי הרץ בוימל", באנציקלופדיה לחלוצי הישוב ובוניו, כרך יד (1965), עמ' 4449
↑  וועידת הרבנים באמריקה, הצופה, 26 בינואר 1941
↑  מהדורה זו, באתר אוצר החכמה.
↑  קברו ותמונת מצבתו
↑  חלק ב', סימן י"ג, סימן כ"ב, סימן מ"ה
| --- | --- |
בקרת זהויות :  NLI: 987007305995905171  LCCN: n91094341  VIAF: 55795470   WorldCat (עם VIAF): 55795470
ג'וליאן מק

| --- | --- |

 לידה:  19 ביולי 1866 סן פרנסיסקו, ארצות הברית 
 פטירה:  5 בספטמבר 1943 (בגיל 77) ניו יורק, ארצות הברית 
 מדינה:  ארצות הברית 
 השכלה:  אוניברסיטת הרווארד 
 תקופת כהונה:  ? – 5 בספטמבר 1943 
 תקופת הפעילות:  ? – 5 בספטמבר 1943 
 תפקידים בולטים:  Judge of the United States Court of Appeals for the Second Circuit 
 
ג'וליאן ויליאם מק (בשם מלא באנגלית: Julian William Mack;‏ 19 ביולי 1866 – 4 בספטמבר 1943) היה משפטן יהודי-אמריקאי ומנהיג ציוני.
קורות חיים

מק נולד בסן פרנסיסקו, ארצות הברית וגדל בסינסינטי. הוא קיבל תואר ראשון במשפטים מאוניברסיטת הרווארד בשנת 1887, וקיבל מלגת לימודים להמשך לימודיו באוניברסיטת ברלין ובאוניברסיטת לייפציג. בשנים 1890–1895 הוא עבד כעורך דין עצמאי בשיקגו.
בשנת 1895 התמנה מק לפרופסור למשפטים באוניברסיטת נורת'ווסטרן; היה זה מינוי יוצא דופן לאדם בגילו הצעיר, והוא העיד על בקיאותו הרבה של מק ועל ההערכה הרבה לה זכה בקרב עמיתיו למקצוע. בשנת 1902 הוא עבר לאוניברסיטת שיקגו בה לימד עד שנת 1940.
לאחר כמה שנים התמנה לדיקן הקתדרה למשפטים באוניברסיטת שיקגו.
בשנת 1903 התמנה מק לשופט באילינוי ובהמשך כיהן כשופט בית המשפט לערעורים.
בימי מלחמת העולם הראשונה החל מק לגלות עניין בבעיה היהודית. הודות למגעיו עם אישים ציוניים כשמריהו לוין, אהרן אהרנסון והנרייטה סאלד, התקרב מק לרעיון שיבת העם היהודי לארצו. בשנת 1918 נבחר לנשיא ההסתדרות הציונית באמריקה, הגוף הציוני החשוב ביותר בקרב יהודי ארצות הברית. הוא כיהן בתפקיד שלוש שנים, ובמהלכן תרם רבות למפעל הציוני וגייס תורמים רבים להתיישבות בארץ ישראל. הודות להשפעתו הנרחבת, חדרה התנועה הציונית לחוגים נרחבים ברחבי ארצות הברית.
פעילותו בימי ועידת השלום בוורסאי הייתה חשובה מאין כמוה. הוא היה חסיד נלהב של רעיון הבית הלאומי היהודי, ובעזרת תפקידו הרם כשופט הצליח לבסס את הגישה היהודית. בהמשך היה מק חבר האופוזיציה של ברנדייס בהסתדרות ציוני אמריקה, ובאפריל 1928 היה יושב ראש של ועידה של האופוזיציה שהתקיימה בוושינגטון.
בשנת 1941 עלה על הקרקע ברמות מנשה קיבוץ השומר הצעיר להתיישבות שיתופית "לשחרור-מצפה השרון". ועדת השמות המרכזית החליטה עוד בימי חייו של מק לקרוא על שמו את הקיבוץ הצעיר. הקיבוץ נקרא "רמת השופט" לכבודו של ג'וליאן מק, כשם שקיבוץ עין השופט הסמוך קרוי על שם השופט לואי ברנדייס.
ג'וליאן מק נפטר בגיל 77 בניו יורק. באותו שבוע נערך טקס לזכרו בקיבוץ רמת השופט. בכנס השתתפו אברהם הרצפלד וגולדה מאירסון.
תרומתו של ג'וליאן מק למפעל הציוני היא בעלת ערך משמעותי. יכולתו לעורר את יהדות ארצות הברית, שהייתה התפוצה המבוססת ביותר כלכלית, לתרום ולחזק את בניין הארץ, העמידה אותו בשורה הראשונה של אנשי הציונות האמריקאים.
הערות שוליים

↑  תשובה לוועידת האופוזיציה באמריקה, דבר, 24 במאי 1928
↑  שמות לישובים חדשים, דבר, 8 ביולי 1940
↑  אזכרה לג'וליאן מק ברמת השופט, דבר, 2 בדצמבר 1943
| --- | --- |
בקרת זהויות :  NLI: 987007264981105171  GND: 117517380  ISNI: 0000 0000 7857 358X  LCCN: nr92038250  NTA: 190913134  SNAC: w6513zr9  VIAF: 10625417   WorldCat (עם VIAF): 10625417
סדרת ההישרדות (2018)

| סדרת ההישרדות (2018)>  הפוסטר הרשמי של האירוע בכיכובם של סת' רולינס, שינסקה נקאמורה, רונדה ראוזי, בקי לינץ', ברוק לסנר ו-AJ סטיילס (לפני הסרתם של סטיילס ולינץ' מרשימת הקרבות).מידע |
| --- | --- | --- |
ארגון: WWE
מותג(ים): Raw סמאקדאון 205 לייב
תאריך: 18 בנובמבר 2018
עיר: לוס אנג'לס, קליפורניה
אולם: סטייפלס סנטר
מספר צופים: 16,325
שיר(י) הנושא: "Let Me Live / Let Me Die" בביצוע Des Rocs
ספונסר(ים): WWE Elite Collection
סדרת אירועי שלם וצפה של ה-WWE
| :NXT TakeOverWarGames II | סדרת ההישרדות (2018) | סטארקייד |
סדרת אירועי סדרת ההישרדות
| 2017 | סדרת ההישרדות (2018) | 2019 |
סדרת ההישרדות (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw,‏ סמאקדאון ו-205 לייב) ונערך ב-18 בנובמבר 2018, באולם סטייפלס סנטר שבלוס אנג'לס, קליפורניה. האירוע היה האירוע ה-32 בסדרת אירועי סדרת ההישרדות. המאפיין הייחודי של אירוע זה הוא עליונות המותג, שבו כל אחד מהקרבות חוץ מאחד כללו מתאבקים מהמותג Raw מול מתאבקים מהמותג סמאקדאון.
שמונה קרבות התנהלו באירוע, כולל אחד שהתקיים במופע המקדים לאירוע. במרכז הקרבות סומנו שני קרבות ההדחה המסורתיים: קבוצת הגברים והנשים של Raw שניצחו את קבוצת הגברים והנשים של סמאקדאון. בקרב המרכזי של הערב, האלוף האוניברסלי של Raw, ברוק לסנר ניצח את אלוף ה-WWE של סמאקדאון, דניאל בריאן. עוד ברשימת הקרבות, אלופת הנשים של Raw, רונדה ראוזי ניצחה את נציגת סמאקדאון, שארלוט פלייר כתוצאה מפסילה ובאדי מרפי הגן בהצלחה על אליפות ה-WWE במשקל קל נגד מוסטפא עלי בקרב האליפות היחיד שהיה באירוע, שבנוסף היה הקרב היחיד באירוע שלא היה על טהרת מלחמת העליונות בין שני המותגים. Raw השיגה עליונות מוחלטת על סמאקדאון בכל ששת הקרבות בין המותגים באירוע. סמאקדאון ניצחו בקרב הדחות הזוגות, אך תוצאה זו לא התווספה למאזן הכולל, עקב קיום הקרב במופע המקדים ולא באירוע עצמו.
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: קורי גרייבס (Raw וסמאקדאון)
צוות השידור באנגלית: רנה יאנג (Raw)
צוות השידור באנגלית: טום פיליפס (סמאקדאון)
צוות השידור באנגלית: ביירון סקסטון (סמאקדאון)
צוות השידור באנגלית: ויק ג'וסף (קרב על אליפות ה-WWE במשקל קל)
צוות השידור באנגלית: נייג'ל מקגינס (קרב על אליפות ה-WWE במשקל קל)
צוות השידור באנגלית: פרסי ווטסון (קרב על אליפות ה-WWE במשקל קל)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: קלווין קני
כרוזים: גרג המילטון
כרוזים: ג'וג'ו
שופטים: דנילו אנפיביו
שופטים: ג'ייסון איירס
שופטים: מייקל קיודה
שופטים: ג'ון קון
שופטים: דריק מור
שופטים: ריאן טראן
שופטים: רוד זאפאטה
מראיינת: צ'ארלי קארוסו
פאנל לפני האירוע: ג'ונתן קואצ'מן
פאנל לפני האירוע: ג'רי לולר
פאנל לפני האירוע: בת' פיניקס
פאנל לפני האירוע: דייוויד אוטונגה
פאנל לפני האירוע: בוקר טי
אירוע > מופע מקדים

במהלך המופע המקדים, התקיים קרב הדחות זוגות עשרה נגד עשרה בין קבוצת Raw (בובי רוד וצ'אד גייבל, האסנשן (קונור וויקטור), לוצ'ה האוס פארטי (קאליסטו ולינסה דוראדו, עם גראן מטאליק), הריבייבל (דאש ויילדר וסקוט דוסון), The B-Team (בו דאלאס וקורטיס אקסל)) לבין קבוצת סמאקדאון (האוסוס (ג'יי אוסו וג'ימי אוסו), הניו דיי (ביג אי ואקסבייר וודס, עם קופי קינגסטון), הקולונס (אפיקו קולון ופרימו קולון), SAnitY (אריק יאנג וקיליאן דיין, עם אלכסנדר וולף) ולוק גאלוס וקארל אנדרסון). קאליסטו ספג פציעה בברך בתחילת הקרב, והשופט איפשר לגראן מטאליק להחליף אותו. הריבייבל ביצעו על פרימו את מהלך הסיום שלהם, ה-Shatter Machine, והדיחו את הקולונוס מהקרב. אנדרסון הצמיד את דאלאס, שהצליח להדיח את The B-Team. גייבל ורוד ביצעו על יאנג את המהלך המשותף שכלל נקברייקר ומונסולט כדי להדיח את קבוצת SAnitY. וודס (בעזרת ביג אי), ביצע את מהלך הספלאש על ויקטור כדי להדיח את האסנשן. מטאליק ביצע על אנדרסון את מהלך הספרינבורד סוונטון בומב כדי להדיח את גאלוס ואנדרסון מהקרב. ג'יי ביצע על דוראדו את מהלך ה-Alley Uce והצליח להדיח את הלוצ'ה האוס פארטי. הניו דיי ביצעו על גייבל את מהלך ה-UpUpDownDown והדיחו את רוד וגייבל. הריבייבל נשארו אחרונים מקבוצת Raw, כשביצעו את מהלך ה-Shatter Machine פעם נוספת, הפעם על וודס כדי להדיח מהקרב את הניו דיי. בסיום, ג'ימי ביצע על דוסון את מהלך האוסו ספלאש, מה שהספיק לו להדיח את הריבייבל ולנצח בקרב, כך שהאוסוס היו הזוג האחרון ששרד מקבוצת סמאקדאון. לעומת זאת, ניצחון זה של סמאקדאון לא נכלל במאזן התוצאה הסופי של האירוע עצמו.
עוד במהלך המופע המקדים, נעמי התגלתה כקפטנית של קבוצת הנשים של סמאקדאון והציגה את מנדי רוז כמשתתפת החמישית והאחרונה של קבוצתן. בקבוצת Raw, פרצה תיגרה בין נטליה לבין רובי ריוט. הקפטנית של הקבוצה, אלכסה בליס, החליטה להסיר גם את נטליה וגם את ריוט מקבוצת Raw, ולהחליף את שתיהן בסשה בנקס וביילי.
אירוע > הקרב המרכזי

בקרב המרכזי, האלוף האוניברסלי של Raw, ברוק לסנר (שלווה לקרב על ידי פול היימן) התחרה נגד אלוף ה-WWE של סמאקדאון, דניאל בריאן. לסנר ביצע על בריאן מספר מהלכי ג'רמן סופלקסים. לסנר ביצע את מהלך הסיום שלו, ה-F5, אך בעת ניסיון ההצמדה, לסנר הוא זה שהחליט לעצור את ההצמדה בעצמו. לסנר ניסה לבצע פעם נוספת את ה-F5, אך בעת ביצוע המהלך, רגלו של בריאן פגעה ללא כוונה בשופט. בזמן שהשופט לא צפה בקרב, בריאן ניצל את הרגע והכה את לסנר בעזרת מכה מתחת לחגורה. בריאן ביצע את מהלך הברך הגבוהה, אך לא הצליח להצמיד את לסנר לניצחון. בריאן שם לעצמו כמטרה לפגוע בברך של לסנר, כשהוא הטיח את הברך שלו בעמוד הזירה. בחזרה בזירה, לסנר ניסה לבצע שוב את מהלך ה-F5, אבל הוא לא הצליח לעמוד על רגלו בזמן זה. בריאן ניצל זאת וביצע את מהלך ההכנעה שלו, ה-Yesǃ Lock, עם זאת, לסנר הצליח להתחמק. לאחר מכן, לסנר ביצע את אחיזה משולשת על לסנר, אך לסנר הצליח לחמוק מכך ולהרים את בריאן למהלך ה-F5, שהעניק לו את הניצחון בקרב. ניצחון זה העלה את Raw לתוצאה 0-6 על סמאקדאון והבטיח לה עליונות מוחלטת, ואילו סמאקדאון לא רשמה ניצחון אחד (לא כולל המופע המקדים, שלא נחשב בלוח התוצאות).
תקרית אנזו אמורה

מתאבק ה-WWE לשעבר, אנזו אמורה, נצפה במסווה באירוע כשהוא כיסה את ראשו בעזרת פאה ולבוש בקפוצ'ון. בתחילת הקרב בין AOP לבין הבר, התברר שזה היה אכן אמורה, והאחרון החל לעמוד על הכיסא, רקד ואף אמר את חלק מהאימרות הידועות שלו כשהיה מתאבק בארגון. בעוד שה-WWE לא הכירו בנוכחות שלו, אמורה לווה אל מחוץ לבניין על ידי צוות האבטחה, ואף הורחק מלהיות נוכח באירועים עתידיים אשר יתקיימו בסטייפלס סנטר. עוד נמסר כי אמורה נתקל במעריצה וגרם לה נזק בזמן המעשה.
תקרית זו הגיעה שעות אחדות לאחר ששחרר את אלבומו החדש, שנקרא Rosemary’s Baby Pt. 1: Happy Birthday, כשנראה שאחד השירים באלבום כולל מילים על חברתו לשעבר והמתאבקת הנוכחית בארגון, ליב מורגן.
תוצאה לאורך זמן > Raw

לילה לאחר מכן בתוכנית Raw, הממונה על התוכנית, סטפני מקמהן, פתחה את התוכנית בחגיגות ניצחון מאזן ה-0-6 שהמותג Raw השיג על חשבון סמאקדאון. סטפני נקטעה על ידי ברון סטרומן, שדרש את ההבטחות שהובטחו לו על ידה. סטפני הבטיחה לסטרומן קרב נגד הג'נרל מנג'ר, ברון קורבין, באירוע TLC: שולחנות, סולמות וכיסאות, וסטרומן בחר את סוג הקרב שיהיה קרב TLC. בקשר לקרב על תואר האליפות האוניברסלית שהובטח לו, סטפני אמרה שאם הוא ינצח את קורבין באירוע, אז הוא יקבל את קרב האליפות באירוע הרויאל ראמבל וקורבין יאבד את הסמכות המנהלית, שבה הוא מחזיק. לעומת זאת, אם קורבין ינצח, הוא יהפוך לג'נרל מנג'ר באופן קבוע של Raw.
לאחר הניצחון שלה על שארלוט פלייר כתוצאה מפסילה, רונדה ראוזי הודיעה שהיא תגן על תואר אליפות הנשים של Raw נגד ניה ג'קס באירוע TLC: שולחנות, סולמות וכיסאות. ג'קס הייתה צריכה לנצח קרב באטל רויאל של 20 משתתפות באירוע אבולושן כדי להשיג את ההזדמנות להתחרות על התואר. לאחר מכן, ראוזי הציבה אתגר פתוח בפני כל אחת ואחת מהמתאבקות מאחורי הקלעים, כשלבסוף מיקי ג'יימס הייתה זו שנענתה לאתגר. ראוזי הצליחה לנצח את ג'יימס ולהגן על התואר בהצלחה. לאחר הקרב, ג'קס התגרתה בראוזי.
תוצאה לאורך זמן > סמאקדאון

יומיים לאחר מכן בתוכנית סמאקדאון, שארלוט פלייר הסבירה את מעשיה, כשהיא ציינה שהתקיפה שלה על רונדה ראוזי הייתה בשביל מתאבקות סמאקדאון ובשביל חברתה, בקי לינץ'. הג'נרל מנג'ר של סמאקדאון, פייג', קנסה את פלייר ב-100,000 דולר מאחר שתקפה חמישה שופטים במהלך התיגרה עם ראוזי. לאחר שנקטעה על ידי The IIconics (בילי קיי ופייטון רויס), פלייר התחרתה בקרב מול כל אחת מהן. היא ניצחה את קיי כתוצאה מהכנעה ואת רויס כתוצאה מפסילה בעקבות תקיפה מצד קיי. פלייר הצליחה להתגבר על שתיהן ולצאת עם ידה על העליונה בתקיפה זו.
אלוף ה-WWE, דניאל בריאן, הסביר את מעשיו, כשהוא ציין שהוא רדף אחר החלום שלו והאשים את האוהדים על כך שלא היו לצידו במשך שלוש שנים במהלך המסע שלו לחזור לזירה. חוץ מזה, הוא הוסיף ואמר שתנועת ה-Yesǃ מתה ועכשיו הוא דניאל בריאן ה"חדש". עוד הוכרז ש-AJ סטיילס יקבל את הקרב החוזר שלו על אליפות ה-WWE נגד בריאן באירוע TLC: שולחנות, סולמות וכיסאות.
תוצאות

| מס' | תוצאות | התניות | זמן |
| --- | --- | --- | --- |
| P1 | קבוצת סמאקדאון (האוסוס (ג'יי אוסו וג'ימי אוסו), הניו דיי (ביג אי ואקסבייר וודס), SAnitY (אריק יאנג וקיליאן דיין), לוק גאלוס וקארל אנדרסון והקולונס (אפיקו קולון ופרימו קולון)) (עם קופי קינגסטון ואלכסנדר וולף) ניצחה את קבוצת Raw (בובי רוד וצ'אד גייבל, הריבייבל (דאש ויילדר וסקוט דוסון), The B-Team (בו דאלאס וקורטיס אקסל), לוצ'ה האוס פארטי (לינסה דוראדו וגראן מטאליק)1 והאסנשן (קונור וויקטור)) | קרב הדחות זוגות עשרה נגד עשרה | 22:50 |
| 2 | קבוצת Raw (מיקי ג'יימס, ניה ג'קס, טמינה, ביילי וסשה בנקס) (עם אלכסה בליס) ניצחה את קבוצת סמאקדאון (כרמלה, נעמי, סוניה דוויל, אסקה ומנדי רוז) | קרב הדחות נשים חמש נגד חמש | 18:50 |
| 3 | סת' רולינס (האלוף הבין יבשתי) ניצח את שינסקה נקאמורה (אלוף ארצות הברית) | קרב אלוף נגד אלוף | 21:50 |
| 4 | AOP (אקאם ורזאר) (אלופי הזוגות של Raw) (עם דרייק מאבריק) ניצחו את הבר (סזארו ושיימוס) (אלופי הזוגות של סמאקדאון) (עם ביג שואו) | קרב אלופים נגד אלופים | 09:00 |
| 5 | באדי מרפי (א) ניצח את מוסטפא עלי | קרב יחידים על אליפות ה-WWE במשקל קל | 12:20 |
| 6 | קבוצת Raw (דולף זיגלר, דרו מקינטייר, ברון סטרומן, פין באלור ובובי לאשלי) (עם ברון קורבין וליאו ראש) ניצחה את קבוצת סמאקדאון (המיז, שיין מקמהן, ריי מיסטריו, סמואה ג'ו וג'ף הארדי) | קרב הדחות גברים חמישה נגד חמישה | 24:00 |
| 7 | רונדה ראוזי (אלופת הנשים של Raw) ניצחה את שארלוט פלייר (נציגת סמאקדאון) בפסילה | קרב יחידים | 14:40 |
| 8 | ברוק לסנר (האלוף האוניברסלי) (עם פול היימן) ניצח את דניאל בריאן (אלוף ה-WWE) | קרב אלוף נגד אלוף | 18:50 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > סדר ההדחות של קרבות סדרת ההישרדות > קרב הדחות זוגות

| הדחה מספר | מתאבקים | קבוצה | הודחו על ידי | זמן |  |
| --- | --- | --- | --- | --- | --- |
| 1 | הקולונס | סמאקדאון | דאש ויילדר | 03:10 |  |
| 2 | The B-Team | Raw | קארל אנדרסון | 05:00 |  |
| 3 | SAnitY | סמאקדאון | בובי רוד | 06:30 |  |
| 4 | האסנשן | Raw | ביג אי | 08:50 |  |
| 5 | לוק גאלוס וקארל אנדרסון | סמאקדאון | גראן מטאליק | 10:40 |  |
| 6 | לוצ'ה האוס פארטי | Raw | ג'יי אוסו | 11:55 |  |
| 7 | בובי רוד וצ'אד גייבל | Raw | ביג אי | 18:30 |  |
| 8 | הניו דיי | סמאקדאון | דאש ויילדר | 19:50 |  |
| 9 | הריבייבל | Raw | ג'ימי אוסו | 22:20 |  |
שורד(ים):: קבוצת סמאקדאון (האוסוס (ג'יי אוסו וג'ימי אוסו)
1 קאליסטו החל את הקרב, אך נפצע במהלכו בברך. השופט איפשר לגראן מטאליק לתפוס את מקומו.
תוצאות > סדר ההדחות של קרבות סדרת ההישרדות > קרב הדחות נשים

| הדחה מספר | מתאבקת | קבוצה | הודחה על ידי | זמן |  |
| --- | --- | --- | --- | --- | --- |
| 1 | נעמי | סמאקדאון | טמינה | 01:20 |  |
| 2 | טמינה | Raw | כרמלה | 01:30 |  |
| 3 | מיקי ג'יימס | Raw | מנדי רוז | 06:50 |  |
| 4 | כרמלה | סמאקדאון | ביילי | 08:20 |  |
| 5 | מנדי רוז | סמאקדאון | סשה בנקס | 09:55 |  |
| 6 | ביילי | Raw | הודחו מהקרב לאחר ספירת חוץ כפולה | 14:45 |  |
| 6 | סוניה דוויל | סמאקדאון | הודחו מהקרב לאחר ספירת חוץ כפולה | 14:45 |  |
| 8 | סשה בנקס | Raw | אסקה | 18:10 |  |
| 9 | אסקה | סמאקדאון | ניה ג'קס | 18:50 |  |
שורדת/שורדות:: קבוצת Raw (ניה ג'קס)
תוצאות > סדר ההדחות של קרבות סדרת ההישרדות > קרב הדחות גברים

| הדחה מספר | מתאבק | קבוצה | הודח על ידי | זמן |  |
| --- | --- | --- | --- | --- | --- |
| 1 | סמואה ג'ו | סמאקדאון | דרו מקינטייר | 00:35 |  |
| 2 | פין באלור | Raw | ריי מיסטריו | 12:10 |  |
| 3 | דולף זיגלר | Raw | שיין מקמהן | 18:10 |  |
| 4 | ג'ף הארדי | סמאקדאון | ברון סטרומן | 20:45 |  |
| 5 | ריי מיסטריו | סמאקדאון | ברון סטרומן | 21:10 |  |
| 6 | המיז | סמאקדאון | ברון סטרומן | 22:25 |  |
| 7 | שיין מקמהן | סמאקדאון | ברון סטרומן | 24:00 |  |
שורד(ים):: קבוצת Raw (ברון סטרומן, דרו מקינטייר ובובי לאשלי)
הערות שוליים

↑  אירוע סדרת ההישרדות מגיע לקליפורניה
↑  אלופת הנשים של Raw, רונדה ראוזי נגד הנציגה של סמאקדאון, שארלוט פלייר
↑  האלוף האוניברסלי, ברוק לסנר נגד אלוף ה-WWE, דניאל בריאן
↑  האלוף הבין יבשתי, סת' רולינס נגד אלוף ארצות הברית, שינסקה נקאמורה
↑  קרב ההדחות המסורתי של סדרת ההישרדות של הגברים (חמישה נגד חמישה)
↑  קרב ההדחות המסורתי של סדרת ההישרדות של הנשים (חמש נגד חמש)
↑  אלופי הזוגות של Raw,‏ AOP נגד אלופי הזוגות של סמאקדאון, הבר
↑  קרב הדחות הזוגות המסורתי של סדרת ההישרדות (חמישה זוגות נגד חמישה זוגות)
↑  מרפי יגן על אליפות ה-WWE במשקל קל נגד עלי
↑  מתאבק ה-WWE לשעבר הופיע באירוע; גרם נזק לאישה ולווה אל מחוץ לבניין על ידי האבטחה
↑  אנזו אמורה שחרר אלבום חדש; ייתכן וכלל שיר על חברתו לשעבר
↑  האוסוס שרדו אחרונים והעניקו לקבוצת סמאקדאון את הניצחון (קרב במופע המקדים)
↑  ניה ג'קס שרדה אחרונה והעניקה לקבוצת Raw את הניצחון בקרב הדחות הנשים
↑  האלוף הבין יבשתי, סת' רולינס ניצח את אלוף ארצות הברית, שינסקה נקאמורה
↑  אלופי הזוגות של Raw,‏ AOP ניצחו את אלופי הזוגות של סמאקדאון, הבר
↑  מרפי ניצח את עלי ושמר על אליפות ה-WWE במשקל קל
↑  סטרומן, מקינטייר ולאשלי שרדו אחרונים והעניקו לקבוצת Raw את הניצחון בקרב הדחות הגברים
↑  ראוזי ניצחה את שארלוט פלייר בפסילה
↑  האלוף האוניברסלי, ברוק לסנר ניצח את אלוף ה-WWE, דניאל בריאן